CELEX: 32017D0089
Language: fi
Date: 2017-01-17 00:00:00
Title: Komission täytäntöönpanopäätös (EU) 2017/89, annettu 17 päivänä tammikuuta 2017, vuotuisten prioriteettiluetteloiden vahvistamisesta vuodeksi 2017 verkkosääntöjen ja suuntaviivojen laatimista varten (ETA:n kannalta merkityksellinen teksti. )

18.1.2017   
            
            
               FI
            
            
               Euroopan unionin virallinen lehti
            
            
               L 14/14
            
         KOMISSION TÄYTÄNTÖÖNPANOPÄÄTÖS (EU) 2017/89,
   annettu 17 päivänä tammikuuta 2017,
   vuotuisten prioriteettiluetteloiden vahvistamisesta vuodeksi 2017 verkkosääntöjen ja suuntaviivojen laatimista varten
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon verkkoon pääsyä koskevista edellytyksistä rajat ylittävässä sähkön kaupassa ja asetuksen (EY) N:o 1228/2003 kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 714/2009 (1) ja erityisesti sen 6 artiklan 1 kohdan,
   ottaa huomioon maakaasunsiirtoverkkoihin pääsyä koskevista edellytyksistä ja asetuksen (EY) N:o 1775/2005 kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 715/2009 (2) ja erityisesti sen 6 artiklan 1 kohdan,
   sekä katsoo seuraavaa:
   
               (1)
            
            
               Verkkosääntöjen ja suuntaviivojen laatiminen ja täytäntöönpano on olennaisen tärkeää sähkön sisämarkkinoiden täydellisen yhdentymisen toteuttamiseksi. Kolmannella energiapaketilla (3) luotiin institutionaaliset järjestelyt verkkosääntöjen laatimiselle, jotta sähkö- ja kaasuverkkoja säänteleviä teknisiä, toiminnallisia ja markkinasääntöjä voidaan tarvittaessa yhdenmukaistaa. Tätä tarkoitusta varten energia-alan sääntelyviranomaisten yhteistyövirasto (ACER), siirtoverkonhaltijoiden eurooppalainen verkosto (ENTSO) ja Euroopan komissio tekevät tiivistä yhteistyötä kaikkien asianomaisten sidosryhmien kanssa.
            
         
               (2)
            
            
               Alat, joilla verkkosääntöjä voidaan laatia, on lueteltu asetuksen (EY) N:o 714/2009 ja asetuksen (EY) N:o 715/2009 8 artiklan 6 kohdassa. Verkkosääntöjen laatimisen sijaan komissio voi päättää laatia suuntaviivoja asetuksen (EY) N:o 714/2009 18 artiklan 1, 2 ja 3 kohdassa ja asetuksen (EY) N:o 715/2009 23 artiklan 1 kohdassa luetelluilla aloilla. Asetuksen (EY) N:o 714/2009 ja asetuksen (EY) N:o 715/2009 6 artiklan 1 kohdan mukaan komission olisi ensin laadittava vuotuinen prioriteettiluettelo, jossa yksilöidään ne alat, joilla verkkosääntöjä on laadittava.
            
         
               (3)
            
            
               Kaasualalla on viimeksi kuluneiden kolmen vuoden aikana hyväksytty ja julkaistu yhdenmukaistetut säännöt, jotka koskevat ylikuormituksen hallintamenettelyjä, kapasiteetin jakamista, tasehallintaa sekä yhteentoimivuutta ja tiedonvaihtoa.
            
         
               (4)
            
            
               Sähköalalla on hyväksytty ja julkaistu yhdenmukaistetut säännöt, jotka koskevat kapasiteetin jakamista ja ylikuormituksen hallintaa, tuottajien verkkoon liittämistä, kulutuksen verkkoon liittämistä, suurjännitteisiä tasasähköjärjestelmiä sekä pitkän aikavälin kapasiteetin jakamista.
            
         
               (5)
            
            
               Julkisessa kuulemisessa (4) suurin osa sidosryhmistä tuki jo käynnistettyjen toimien priorisointia ja korosti hyväksyttyjen verkkosääntöjen ja suuntaviivojen sellaista asianmukaista ja hyvin koordinoitua täytäntöönpanoa, jossa on varmistettu sidosryhmien jäsennetty osallistuminen. Sähkön osalta osa sidosryhmistä tuki yhdenmukaistettuja siirtotariffirakenteita, hajautettua joustavuutta sekä operatiivista koulutusta koskevien sääntöjen laatimista.
            
         
               (6)
            
            
               Ottaen huomioon sidosryhmien vastaukset, markkinarakennealoitteen yhteydessä annettavat tulevat lainsäädäntöehdotukset ja energian sisämarkkinoiden täydellisen yhdentymisen varmistamiseksi tarvittavat erilaiset toimet sekä sen, että verkkosääntöjen ja suuntaviivojen täytäntöönpano vaatii merkittäviä resursseja kaikilta asianomaisilta osapuolilta, myös Euroopan komissiolta, ACERilta, ENTSOlta ja sidosryhmiltä, vuotuisiin prioriteettiluetteloihin ei ole lisätty uusia aloja.
            
         
               (7)
            
            
               Ottaen huomioon vuoden 2016 kaasualan sääntelyfoorumin tulokset, vuonna 2017 ei jatketa kaasualan yhteentoimivuuteen ja tiedonvaihtoon liittyviä sääntöjä koskevan verkkosäännön muutosta, jossa sääntöihin sisällytettäisiin H-kaasun laatua koskeva CEN-standardi (EN 16726:2015),
            
         ON HYVÄKSYNYT TÄMÄN PÄÄTÖKSEN:
   1 artikla
   Tässä päätöksessä vahvistetaan vuodeksi 2017 prioriteettiluettelo sähköalan ja kaasualan verkkosääntöjen ja suuntaviivojen laatimista varten.
   2 artikla
   Vuoden 2017 prioriteettiluettelo sähköalan yhdenmukaistettujen sääntöjen laatimista varten on seuraava:
   
               —
            
            
               verkon käyttöä koskevat säännöt (komission hyväksymismenettelyn loppuun saattaminen komitean äänestettyä asiasta vuonna 2016);
            
         
               —
            
            
               hätätilassa ja käytönpalautuksessa sovellettavia vaatimuksia ja menettelyjä koskevat säännöt (komission hyväksymismenettelyn loppuun saattaminen komitean äänestettyä asiasta vuonna 2016);
            
         
               —
            
            
               tasehallintaa koskevat säännöt (komission hyväksymismenettelyn loppuun saattaminen komitean äänestettyä asiasta vuonna 2017).
            
         3 artikla
   Vuoden 2017 prioriteettiluettelo kaasualan yhdenmukaistettujen sääntöjen laatimista varten on seuraava:
   
               —
            
            
               kaasun yhdenmukaistettuja siirtotariffirakenteita koskevat säännöt (komission hyväksymismenettelyn loppuun saattaminen komitean äänestettyä asiasta vuonna 2016);
            
         
               —
            
            
               EU:n laajuiseen markkinalähtöiseen lähestymistapaan perustuvat uuden kaasunsiirtokapasiteetin jakamista koskevat säännöt (komission hyväksymismenettelyn loppuun saattaminen komitean äänestettyä asiasta vuonna 2016).
            
         4 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 17 päivänä tammikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 211, 14.8.2009, s. 15.
   
      (2)  EUVL L 211, 14.8.2009, s. 36.
   
      (3)  Kolmanteen energiapakettiin sisältyivät Euroopan parlamentin ja neuvoston direktiivi 2009/72/EY, annettu 13 päivänä heinäkuuta 2009, sähkön sisämarkkinoita koskevista yhteisistä säännöistä ja direktiivin 2003/54/EY kumoamisesta (EUVL L 211, 14.8.2009, s. 55), Euroopan parlamentin ja neuvoston direktiivi 2009/73/EY, annettu 13 päivänä heinäkuuta 2009, maakaasun sisämarkkinoita koskevista yhteisistä säännöistä ja direktiivin 2003/55/EY kumoamisesta (EUVL L 211, 14.8.2009, s. 94), Euroopan parlamentin ja neuvoston direktiivi 2003/55/EY, annettu 26 päivänä kesäkuuta 2003, maakaasun sisämarkkinoita koskevista yhteisistä säännöistä ja direktiivin 98/30/EY kumoamisesta (EUVL L 176, 15.7.2003, s. 57), asetus (EY) N:o 714/2009, asetus (EY) N:o 715/2009 ja Euroopan parlamentin ja neuvoston asetus (EY) N:o 713/2009, annettu 13 päivänä heinäkuuta 2009, energia-alan sääntelyviranomaisten yhteistyöviraston perustamisesta (EUVL L 211, 14.8.2009, s. 1).
   
      (4)  Vastaukset on julkaistu seuraavassa osoitteessa: https://ec.europa.eu/energy/en/consultations/consultation-establishment-annual-priority-lists-development-network-codes-and-0